Ásgeir Jónsson er seðlabankastjóri . mbl.is / Kristinn Magnússon Nýtt skipurit Seðlabanka Íslands ( SÍ ) tók gildi í dag á grundvelli nýrra laga um bankann vegna sameiningar SÍ og Fjármálaeftirlitsins í upphafi þessa árs . Með nýju skipuriti verða nokkur svið lögð niður eða sameinuð , starfsfólk færist til og átta störf verða lögð niður . „ Samkvæmt skipuritinu verða kjarnasvið bankans sjö , þ.e. hagfræði og peningastefna , markaðsviðskipti , fjármálastöðugleiki , bankar , lífeyrir og vátryggingar , markaðir og viðskiptahættir , og lagalegt eftirlit og vettvangsathuganir . Stoðsvið bankans verða fjögur , þ.e. rekstur , upplýsingatækni og gagnasöfnun , fjárhagur , og mannauður . Jafnframt er í skipuritinu miðlæg skrifstofa bankastjóra . Með nýju skipuriti verða nokkur svið lögð niður eða sameinuð , starfsfólk færist til og átta störf verða lögð niður , “ segir í tilkynningunni .